**Opis študijného programu – osnova[[1]](#footnote-1)**

**Názov vysokej školy: Univerzita Konštantína Filozofa v Nitre**

**Sídlo vysokej školy: Trieda A. Hlinku 1, 949 01 Nitra**

**Identifikačné číslo vysokej školy: 00157716**

**Názov fakulty: Pedagogická fakulta**

**Sídlo fakulty: Drážovská 4, 949 74 Nitra**

Orgán vysokej školy na schvaľovanie študijného programu: Akademický senát PF UKF v Nitre a Vedecká rada PF UKF v Nitre

Dátum schválenia študijného programu alebo úpravy študijného programu: 8.3.2021 (prerokované v AS) a 11.3.2021 (schválené vo VR)

Dátum ostatnej zmeny[[2]](#footnote-2) opisu študijného programu: -

Odkaz na výsledky ostatného periodického hodnotenia študijného programu vysokou školou: -

Odkaz na hodnotiacu správu k žiadosti o akreditáciu študijného programu podľa § 30 zákona č. 269/2018 Z. z.[[3]](#footnote-3): -

1. **Základné údaje o študijnom programe**
2. Názov študijného programu a číslo podľa registra študijných programov: Vzdelávanie dospelých a bezpečnosť práce, nový študijný program
3. Stupeň vysokoškolského štúdia a ISCED-F kód stupňa vzdelávania: bakalársky, ISCED 5
4. Miesto/-a uskutočňovania študijného programu: PF UKF v Nitre
5. Názov a číslo študijného odboru, v ktorom sa absolvovaním študijného programu získa vysokoškolské vzdelanie, alebo kombinácia dvoch študijných odborov, v ktorých sa absolvovaním študijného programu získa vysokoškolské vzdelanie, ISCED-F kódy odboru/ odborov[[4]](#footnote-4): 38. Učiteľstvo a pedagogické vedy, 645, 0111 Education science
6. Typ študijného programu: akademicky orientovaný
7. Udeľovaný akademický titul: Bc. (bakalár)
8. Forma štúdia[[5]](#footnote-5): denná
9. Pri spoločných študijných programoch spolupracujúce vysoké školy a vymedzenie, ktoré študijné povinnosti plní študent na ktorej vysokej škole (§ 54a zákona o vysokých školách): netýka sa
10. Jazyk alebo jazyky, v ktorých sa študijný program uskutočňuje[[6]](#footnote-6): slovenský
11. Štandardná dĺžka štúdia vyjadrená v akademických rokoch: 3 roky
12. Kapacita študijného programu (plánovaný počet študentov), skutočný počet uchádzačov a počet študentov: plánovaný počet študentov 20
13. **Profil absolventa a ciele vzdelávania**
14. Vysoká škola popíše ciele vzdelávania študijného programu ako schopnosti študenta v čase ukončenia študijného programu a hlavné výstupy vzdelávania[[7]](#footnote-7).

***Oblasti a rozsah vedomostí, zručností a kompetencií absolventa bakalárskeho študijného programu Vzdelávanie dospelých a bezpečnosť práce***

Absolvent bakalárskeho študijného programu ***Vzdelávanie dospelých a bezpečnosť práce*** ovláda historické a teoretické východiská andragogiky a jej medzidisciplinárne presahy a súvislosti (*Úvod do andragogiky, Úvod do bezpečnosti práce*). Disponuje poznatkami o biologických, psychologických a sociálnych aspektoch vývinu dospelého jednotlivca (*Základy psychológie,* *Psychológia učenia (sa) a vzdelávania dospelých, Základy sociológie, Zdravotná edukácia*), disponuje základnými poznatkami o odlišnostiach jednotlivcov vyplývajúcimi z úrovne ich vývinových charakteristík, zdravotných alebo sociálnych znevýhodnení (*Edukácia dospelých so zdravotným znevýhodnením, Sociálno-edukačná starostlivosť a kultúrno-osvetová edukácia dospelých – teória a prax*). Disponuje základnými psychologickými a sociálnovednými vedomosťami umožňujúcimi porozumieť formovaniu jednotlivca a dynamike sociálnej skupiny. Absolvent pozná a chápe koncept inštitucionálneho socializačného procesu v širších sociálnovedných súvislostiach (*Teória a metodika výchovy dospelých, Teória a metodika vzdelávania dospelých, Psychológia učenia (sa) a vzdelávania dospelých*). Pozná právne predpisy a inštitucionálny kontext výkonu svojej profesie (*Legislatíva pre andragógov, Profesia a etika vzdelávateľa dospelých, Právne a technické predpisy BOZP, Vzdelávacia politika a trh práce*). Pozná sociálnu štruktúru spoločnosti a potreby a špecifiká rôznorodých sociálnych skupín (*Základy sociológie*). Pozná základné nástroje diagnostiky, intervencie, korekcie a prevencie. Absolvent študijného programu *Vzdelávanie dospelých a bezpečnosť práce* dokáže identifikovať vývinové a individuálne charakteristiky a individuálne výchovné a vzdelávacie potreby jednotlivca (*Diagnostika vo vzdelávaní dospelých, Sociálno-edukačná starostlivosť a kultúrno-osvetová edukácia dospelých – teória a prax, Ďalšie profesijné vzdelávanie dospelých - teória a prax*). Efektívne plánuje, projektuje, riadi, organizuje a hodnotí formovanie cieľovej skupiny, dokáže zabezpečovať efektívnu výchovnú činnosť a disponuje diagnostickými, intervenčnými a korekčnými zručnosťami a zručnosťami pre uskutočnenie efektívnej prevencie (*Diagnostika vo vzdelávaní dospelých, Sociálno-edukačná starostlivosť a kultúrno-osvetová edukácia dospelých – teória a prax, Ďalšie profesijné vzdelávanie dospelých - teória a prax*, *Manažérstvo pracovných rizík a vzdelávanie v bezpečnosti práce, Ergonómia, Kurikulum a kvalita vo vzdelávaní dospelých, Psychológia práce*). Je schopný zostaviť problémovú anamnézu a získať orientáciu v situácii jednotlivcov z cieľových skupín. Dokáže pozitívne modifikovať správanie a osobnostný vývin jednotlivca alebo cieľovej skupiny (*Teória a metodika výchovy dospelých, Psychológia učenia (sa) a vzdelávania dospelých*). Je schopný efektívne pracovať ako člen tímu a riadiť jednotlivcov (*Manažérstvo pracovných rizík a vzdelávanie v bezpečnosti práce, Psychológia práce*). Je pripravený na autonómny výkon svojej profesie a ďalšie vzdelávanie a profesijný rozvoj. Má vybudované spoločensky akceptované občianske postoje a pozitívny postoj k svojej profesii a cieľovej skupine. Absolvent je kultúrne a jazykovo gramotný (*Komunikačné a prezentačné zručnosti vzdelávateľa dospelých, Rozvoj ľudských zdrojov, Profesia a etika vzdelávateľa dospelých*).

Absolvent študijného programu **Vzdelávanie dospelých a bezpečnosť práce**:

* pozná základnú terminológiu andragogickej diagnostiky,
* pozná a aplikuje metódy andragogického diagnostikovania,
* zhodnotí vhodnosť použitých diagnostických metód,
* rozumie procesu plánovania, organizovania i vyhodnocovania andragogického diagnostikovania,
* dokáže charakterizovať základné kategórie metodiky edukačnej činnosti vzhľadom k osobitostiam dospelého,
* pozná teoretické východiská výchovy a vie posúdiť význam edukačných aktivít pre osobnostný rast a rozvoj osobnosti dospelého,
* rozumie procesu plánovania, organizovania, zabezpečovania i vyhodnocovania edukácie dospelých a vie vhodne implementovať vybrané edukačné postupy v procese rozvíjania osobnosti dospelého človeka,
* aplikuje vedomosti o edukačných konceptoch a špecifikách výchovného procesu dospelých do tvorby individuálnej edukačnej koncepcie,
* pozná a aplikuje metódy výchovnej práce s dospelými,
* ovláda teoreticko-metodologické základy všeobecnej didaktiky a androdidaktiky,
* pozná podstatu vzdelávania a učenia (sa) dospelých,
* dokáže analyzovať a konkretizovať ciele, funkcie a obsah vzdelávania dospelých a vie identifikovať vzdelávacie potreby dospelých,
* dokáže realizovať metodické usmernenia vo vzdelávacom procese s akcentom na jeho plánovanie a organizovanie (princípy, metódy, formy, prostriedky a evaluáciu vzdelávania dospelých),
* dokáže vhodne implementovať vybrané vzdelávacie postupy v procese rozvíjania osobnosti dospelého človeka,
* vie posúdiť význam vzdelávania a učenia (sa) dospelých v kontexte celoživotného vzdelávania, ako aj celkový prínos edukácie dospelých pre daného jednotlivca i celú spoločnosť,
* pozná históriu, vývoj a súčasné chápanie sociálnej andragogiky, dokáže podrobnejšie analyzovať teoreticko-metodologické základy a systémovo-koncepčné otázky sociálnej andragogiky, vymedziť a pochopiť vzťah sociálnej andragogiky k iným vedám a vedným disciplínam, ako aj analyzovať vybrané problémy (inštitucionálna sociálno-výchovná starostlivosť o dospelých, sociálna kuratela, prevencia a riešenie sociálno-výchovných problémov dospelých),
* dokáže využívať rôzne metódy na poznávanie sociálnych vzťahov v skupine,
* vie posúdiť vplyv sociálneho a výchovného prostredia na osobnosť dospelého človeka,
* vie identifikovať symptómy a sčasti aj príčiny problémového správania dospelých a následne vybrať adekvátny postup na jeho riešenie a terciárnu prevenciu,
* pozná pracovnú náplň mediačného a probačného úradníka a sociálneho kurátora pre dospelých vo vzťahu k problémovej a ohrozenej populácii dospelých a dokáže s týmito profesionálmi zo svojej pracovnej pozície adekvátne kooperovať,
* pozná zámernú inštitucionálnu a dobrovoľnú kultúrno-osvetovú činnosť dospelých,
* ovláda históriu a teoreticko-metodologické základy kultúrno-osvetovej andragogiky,
* pozná obsah, ciele, zásady, metódy, formy a prostriedky výchovno-vzdelávacej práce s dospelými vo voľnom čase s dôrazom na záujmové vzdelávanie,
* má informácie o základných metodologických atribútoch profesijnej andragogiky ako samostatnej andragogickej vednej disciplíny,
* pozná metodiku procesu systémového prístupu v ďalšom profesijnom vzdelávaní,
* dokáže reflektovať požiadavky spoločenskej praxe v procese plánovania a riadenia ľudských zdrojov s akcentom na ďalšie vzdelávanie zamestnancov,
* dokáže funkčne využívať rôzne nástroje personálneho manažmentu,
* ovláda teoreticko-metodologické základy, ako aj historické kontexty konštituovania a rozvíjania geragogiky na Slovensku a v zahraničí,
* vie analyzovať psychosociálne, duchovné i fyziologické procesy starnutia a činitele, ktoré participujú na rozvoji osobnosti staršieho človeka,
* dokáže vhodne implementovať vybrané edukačné postupy v procese rozvíjania osobnosti seniora, vie posúdiť význam výchovy a vzdelávania seniorov v kontexte celoživotného vzdelávania, ako aj celkový prínos edukácie pre seniora i celú spoločnosť,
* dokáže posúdiť význam a navrhnúť model prípravy dospelých na odchod do starobného dôchodku,
* rozumie základnej terminológii v oblasti manažérstva rizika pracovných činností,
* vie identifikovať nebezpečenstvá vstupujúce do analýzy rizika,
* je zorientovaný v metódach analýzy rizika pre rôzne pracovné činnosti,
* dokáže identifikovať vhodnú metódu pre konkrétnu činnosť, zhodnotiť jej výhody prípadne obmedzenia,
* pracuje v tíme podobným spôsobom ako v konkrétnom pracovnom procese,
* vie implementovať výsledky posúdenia rizika do navrhovaných opatrení,
* je spôsobilý zavádzať analýzu rizika do systému manažérstva bezpečnosti,
* vie rozpoznať nové riziká v technológiách.
1. Vysoká škola indikuje povolania, na výkon ktorých je absolvent v čase absolvovania štúdia pripravený a potenciál študijného programu z pohľadu uplatnenia absolventov.

Absolvent bakalárskeho študijného programu ***Vzdelávanie dospelých a bezpečnosť práce*** nachádza uplatnenie na nasledovných pracovných pozíciách, vymedzených Národnou sústavou povolaní a platnou legislatívou:

* lektor ďalšieho vzdelávania,
* kultúrno-osvetový pracovník,
* manažér ďalšieho vzdelávania,
* odborný pracovník vykonávajúci pomoc pri výkone opatrovníckych práv a povinností (§ 84, ods. 13 Zákona č. 448/2008 Z. z.).

Národná sústava povolaní garantuje nasledovné zamestnania, v ktorých by mali nájsť uplatnenie aj absolventi bakalárskeho študijného programu *Vzdelávanie dospelých a bezpečnosť práce*:

* koordinátor vzdelávacích aktivít,
* lektor vzdelávania seniorov,
* manažér ďalšieho vzdelávania,
* lektor ďalšieho vzdelávania,
* metodik v oblasti výchovy a vzdelávania,
* kouč a ďalšie.

Kompetencie v rámci jednotlivých zamestnaní sú podrobnejšie špecifikované v príslušnej karte zamestnania v Národnej sústave povolaní. Absolventi štúdiom navyše získavajú aj nevyhnutné informácie o zásadách správneho a bezpečného správania sa zamestnanca v pracovnom prostredí, a zároveň sú pripravení koordinovať vzdelávacie aktivity v oblasti bezpečnosti a ochrany zdravia pri práci.

Absolvovaním kurzu ďalšieho vzdelávania s názvom *Výchova a vzdelávanie bezpečnostných technikov* (č. VVZ-0141/14-01.2), na poskytovanie ktorého získala fakulta oprávnenie od Národného inšpektorátu práce v Košiciach, môžu absolventi navyše získať oprávnenie pôsobiť ako samostatní lektori v oblasti bezpečnosti a ochrany zdravia pri práci (a zároveň ako bezpečnostní technici).

1. Relevantné externé zainteresované strany, ktoré poskytli vyjadrenie alebo súhlasné stanovisko k súladu získanej kvalifikácie so sektorovo-špecifickými požiadavkami na výkon povolania**[[8]](#footnote-8)**:

Hoci nejde o regulované povolanie, podporu predkladanému študijnému programu vyjadrili *Slovenská asociácia age managementu, o.* *z.* (Bratislava), *Inštitút pre výskum práce a rodiny* (Bratislava), *Aptet, n. o.* (Levice), *Inšpektorát práce* (Nitra), *Národné osvetové* *centrum* (Bratislava), *Asociácia lektorov a kariérnych poradcov* (Banská Bystrica) a *Koučovacie stredisko Co/Man* (Tajov).

1. **Uplatniteľnosť**
2. Hodnotenie uplatniteľnosti absolventov študijného programu.

K uplatniteľnosti absolventov predkladaného študijného programu sa podporne vyjadrili *Slovenská asociácia age managementu, o.* *z.* (Bratislava), *Inštitút pre výskum práce a rodiny* (Bratislava), *Aptet, n. o.* (Levice), *Inšpektorát práce* (Nitra), *Národné osvetové* *centrum* (Bratislava), *Asociácia lektorov a kariérnych poradcov* (Banská Bystrica) a *Koučovacie stredisko Co/Man* (Tajov).

1. Prípadne uviesť úspešných absolventov študijného programu.

Nakoľko ide o nový študijný program, uvádzame úspešného absolventa študijného programu Andragogika, na ktorého základe je terajší študijný program Vzdelávanie dospelých a bezpečnosť práce vystavaný, a to Bc. Justina Turzíka (držiteľ čestného uznania Senior Friendly 2020 za mimoriadne aktivity pre seniorov a aktivista v prospech sénia).

1. Hodnotenie kvality študijného programu zamestnávateľmi (spätná väzba).

K uplatniteľnosti absolventov predkladaného študijného programu sa podporne vyjadrili nasledovné subjekty:

***SLOVENSKÁ ASOCIÁCIA AGE MANAGEMENTU, o.* *z.* (Bratislava):** Navrhované programy súvisia s problematikou age managementu, pretože sa budú prepájať s praktickým využitím pri vzdelávaní a riadení ľudí vo všetkých pracovných oblastiach, sociálnej sfére a vekových kategóriách. Vzhľadom na demografický a technologický vývoj je potrebné zameriavať vzdelávanie odborníkov na prácu s ľuďmi (zamestnancami, nezamestnanými, seniormi...), ich lepšiu komunikáciu a podporu pri riešení rôznych praktických úloh. Významnou súčasťou práce s ľuďmi je poradenstvo, ktoré potrebuje v budúcnosti silnú a systematickú podporu, aby pomáhalo ľudom od skončenia formálneho vzdelávania až k seniorite. S tým tiež súvisí bezpečnosť práce, pretože vekom sa mení pracovnáschopnosť ľudí (work ability), ktorú treba riadiť a predchádzať úrazom a zdravotným problémom (výňatok z vyjadrenia SAAM).

***INŠTITÚT PRE VÝSKUM PRÁCE A RODINY* (Bratislava):** Vami predkladaný študijný program zabezpečí práve tieto dôležité atribúty dobrého lektora BOZP. Vaša fakulta disponuje špičkovým pedagogickým personálom, ktorý zabezpečí, aby absolventi bakalárskeho študijného programu Vzdelávanie dospelých a bezpečnosť práce dostali kvalitné vysokoškolské bakalárske vzdelanie, ktoré môžu využiť aj v práci bezpečnostných technikov a akreditovaných bezpečnostných technikov. Absolventi budú uplatniteľní najmä v podnikovom vzdelávaní BOZP, komerčnom vzdelávaní v oblasti BOZP, či ako pedagogickí pracovníci na stredných odborných školách (výňatok z vyjadrenia IVPR).

***APTET, n. o.* (Levice):** Konštatujeme, že uvedené študijné programy sú plne v súlade s našimi poznatkami,  skúsenosťami a korešpondujú s potrebami celoživotného vzdelávania dospelých na Slovensku. Sme presvedčení, že absolventi uvedených študijných programov nájdu uplatnenie v mnohých oblastiach vzdelávania, sociálnej a komunitnej práce (výňatok z vyjadrenia Aptet).

***INŠPEKTORÁT PRÁCE* (Nitra):** Absolventi študijného programu „*Vzdelávanie dospelých a bezpečnosť práce“*môžu nájsť okrem iného aj uplatnenie ako inšpektori práce v oblasti BOZP, kde budú vykonávať dozornú činnosť danú zákonom č. 125/2006 Z.z. o inšpekcii práce a podieľať sa tak napríklad na znižovaní úrazovosti na pracoviskách zamestnávateľov, ktorá je jednou z hlavných priorít inšpekčných orgánov na Slovensku (výňatok z vyjadrenia IP).

***NÁRODNÉ OSVETOVÉ* *CENTRUM* (Bratislava):** Národné osvetové centrum aj regionálne osvetové strediská a kultúrne zariadenia v regiónoch Slovenska zamestnávajú celý rad pracovníkov, ktorých profil práce a vykonávaných činností zodpovedá zameraniu študijného programu andragogika, poradenstvo a ďalších. V Národnom osvetovom centre aj dnes pracujú odborníci – absolventi andragogiky – a máme záujem naďalej zamestnávať ľudí vzdelaných v študijných odboroch, ktoré plánujete dať akreditovať a ktoré budú korešpondovať s potrebami budúcej praxe. Sme presvedčení, že štúdium zamerané na vzdelávanie dospelých, bezpečnosť práce a poradenstvo zodpovedajú tomu, čo by mal kultúrno-osvetový pracovník vedieť, vykonávať a metodicky usmerňovať. Preto Národné osvetové centrum v plnej miere podporuje požiadavku Pedagogickej fakulty Univerzity Konštantína Filozofa v Nitre o akreditáciu bakalárskeho študijného programu vzdelávanie dospelých a bezpečnosť práce (v dennej a externej forme štúdia) a magisterského študijného programu vzdelávanie dospelých a poradenstvo (v dennej a externej forme štúdia) (výňatok z vyjadrenia NOC).

***ASOCIÁCIA LEKTOROV A KARIÉRNYCH PORADCOV* (Banská Bystrica):** Z praxe Asociácie lektorov a kariérnych poradcov, ktorá dlhoročne pôsobí vo vzdelávaní dospelých a v službách kariérneho poradenstva môžem konštatovať, že v prípade bakalárskeho študijného programu *Vzdelávanie dospelých a bezpečnosť práce* môžu nájsť absolventi uplatnenie v povolaniach: lektor ďalšieho vzdelávania, kultúrno-osvetový pracovník, manažér ďalšieho vzdelávania, koordinátor vzdelávacích aktivít, kouč a pod. V prípade magisterského študijného programu *Vzdelávanie dospelých a poradenstvo* ide o povolania: *lektor ďalšieho vzdelávania dospelých (vrátane seniorov), koordinátor vzdelávacích aktivít, kultúrno-osvetový pracovník, manažér ďalšieho vzdelávania, kariérový poradca, špecialista a kouč, metodik v oblasti výchovy a vzdelávania* (výňatok z vyjadrenia ALKP)*.*

***KOUČOVACIE STREDISKO Co/Man* (Tajov):** Študijné programy Vzdelávanie dospelých a bezpečnosť práce a Vzdelávanie dospelých a poradenstvo považujem za veľmi dobrý a užitočný základ, poskytujúci absolventom široký rozhľad v oblasti práce s dospelými ľuďmi, na ktorom môžu ďalej stavať svoju špecializáciu vo vybranej oblasti praktického pôsobenia. Toto stanovisko opieram jednak o svoju 36-ročnú osobnú skúsenosť (ako absolventky odboru Výchova a vzdelávanie dospelých na Filozofickej fakulte Univerzity Komenského), a tiež o skúsenosť ďalších absolventov odboru Andragogika, s ktorými som mala možnosť spolupracovať a podporovať ich v ich ďalšom osobnom, profesijnom a kariérovom rozvoji ako koučka a lektorka. Skúsenosti z kurzov koučovania, ktoré vediem viac ako 20 rokov, potvrdzujú, že absolventi odboru Andragogika si pomerne ľahko osvojujú koučovský postoj a koučovacie zručnosti. Dá sa predpokladať, že už v rámci vysokoškolského štúdia pochopili špecifiká práce s dospelými a staršími ľuďmi, čo im pomáha vytvárať s nimi partnerstvo založené na vzájomnom rešpekte, vzájomnej akceptácii a spolupráci. Aj s dôrazom na demografické ukazovatele považujem študijné programy zamerané na prácu s dospelou populáciou za potrebné a priestor pre uplatnenie ich absolventov v praxi za široký a stále sa rozširujúci. Nemyslím pritom len na rastúci podiel dospelých a starších ľudí v populácii, ale aj o ich špecifické potreby. Počas roka 2020, kedy sme museli čeliť ťažkým výzvam spojeným s opatreniami vlády proti šíreniu pandémie, sme u klientov zaznamenali ešte vyššiu potrebu koučovania, poradenstva a podpory ako v predchádzajúcich rokoch. Preto som presvedčená o tom, že študijné programy **Vzdelávanie dospelých a bezpečnosť práce** a **Vzdelávanie dospelých a poradenstvo**sú vo vysokoškolskom vzdelávaní opodstatnené a ich absolventi sú v praxi potrební (výňatok z vyjadrenia KS)*.*

1. **Štruktúra a obsah študijného programu[[9]](#footnote-9)**
2. *Vysoká škola popíše pravidlá na utváranie študijných plánov v študijnom programe.*

PF UKF v Nitre vychádzala pri tvorbe študijného plánu v študijnom programe *Vzdelávanie dospelých a bezpečnosť práce* z opisu nosných tém jadra znalostí študijného odboru 38. Učiteľstvo a pedagogické vedy, resp. z opisu oblastí a rozsahu vedomostí, zručností a kompetencií, ktoré profilujú absolventa študijného programu prvého stupňa v súlade s príslušnou úrovňou národného kvalifikačného rámca (*Vyhláška č.* *244/2019 Z. z. o sústave študijných odborov Slovenskej republiky*), zo *Zákona č. 131/2002 Z. z. o vysokých školách* v znení neskorších predpisov, z *Vyhlášky č. 614/2002 Z. z. o kreditovom systéme štúdia*, zo *Zákona č. 269/2018 Z. z. o zabezpečovaní kvality vysokoškolského vzdelávania* v znení neskorších predpisov, zo *Štandardov pre študijný program* (2020) a z interných dokumentov univerzity.

1. *Vysoká škola zostaví odporúčané študijné plány pre jednotlivé cesty v štúdiu**[[10]](#footnote-10). - v prílohe študijné plány (denné a externé štúdium)*
2. *V študijnom pláne spravidla uvedie: - v prílohe študijné plány (denné a externé štúdium)*
* *jednotlivé časti študijného programu (moduly, predmety a iné relevantné školské a mimoškolské činnosti za predpokladu, že prispievajú k dosahovaniu želaných výstupov vzdelávania a prinášajú kredity) v štruktúre povinné, povinne voliteľné a výberové predmety,*
* *v študijnom programe vyznačí* ***profilové predmety*** *príslušnej cesty v štúdiu (špecializácie),*
* *pre každú vzdelávaciu časť/ predmet definuje výstupy vzdelávania a súvisiace kritériá a pravidlá ich hodnotenia tak, aby boli naplnené všetky vzdelávacie ciele študijného programu (môžu byť uvedené len v Informačných listoch predmetov v časti Výsledky vzdelávania a v časti Podmienky absolvovania predmetu),*
* *prerekvizity, korekvizity a odporúčania pri tvorbe študijného plánu,*
* *pre každú vzdelávaciu časť študijného plánu/predmet stanoví používané vzdelávacie činnosti (prednáška, seminár, cvičenie, záverečná práca, projektová práca, laboratórne práce, stáž, exkurzia, terénne praktikum, odborná prax, štátna skúška a ďalšie, prípadne ich kombinácie) vhodné na dosahovanie výstupov vzdelávania,*
* *metódy, akými sa vzdelávacia činnosť uskutočňuje – prezenčná, dištančná, kombinovaná (v súlade s Informačnými listami predmetov),*
* *osnovu/ sylaby predmetu[[11]](#footnote-11),*
* *pracovné zaťaženie študenta („rozsah“ pre jednotlivé predmety a vzdelávacie činnosti samostatne)[[12]](#footnote-12),*
* *kredity pridelené každej časti na základe dosahovaných výstupov vzdelávania a súvisiaceho pracovného zaťaženia,*
* *osobu zabezpečujúcu predmet (alebo partnerskú organizáciu a osobu[[13]](#footnote-13)) s uvedením kontaktu,*
* *učiteľov predmetu (alebo podieľajúce sa partnerské organizácie a osoby) (môžu byť uvedené aj v IL predmetov),*
* *miesto uskutočňovania predmetu (ak sa študijný programu uskutočňuje na viacerých pracoviskách).*
1. *Vysoká škola uvedie počet kreditov, ktorého dosiahnutie je podmienkou riadneho skončenia štúdia a ďalšie podmienky, ktoré musí študent splniť v priebehu štúdia študijného programu a na jeho riadne skončenie, vrátane podmienok štátnych skúšok, pravidiel na opakovanie štúdia a pravidiel na predĺženie, prerušenie štúdia. – v prílohe študijný poriadok a študijné plány (denné a externé štúdium)*
2. *Vysoká škola pre jednotlivé študijné plány uvedie podmienky absolvovania jednotlivých častí študijného programu a postup študenta v študijnom programe v štruktúre: – v prílohe študijné plány (denné a externé štúdium)*
* *počet kreditov za povinné predmety potrebných na riadne skončenie štúdia/ ukončenie časti štúdia,*
* *počet kreditov za povinne voliteľné predmety potrebných na riadne skončenie štúdia/ ukončenie časti štúdia,*
* *počet kreditov za výberové predmety potrebných na riadne skončenie štúdia/ ukončenie časti štúdia,*
* *počet kreditov potrebných na skončenie štúdia/ukončenie časti štúdia za spoločný základ a za príslušnú aprobáciu, ak ide o učiteľský kombinačný študijný program, alebo prekladateľský kombinačný študijný program,*
* *počet kreditov za záverečnú prácu a obhajobu záverečnej práce potrebných na riadne skončenie štúdia,*
* *počet kreditov za odbornú prax potrebných na riadne skončenie štúdia/ukončenie časti štúdia,*
* *počet kreditov potrebných na riadne skončenie štúdia/ ukončenie časti štúdia za projektovú prácu s uvedením príslušných predmetov v inžinierskych študijných programoch,*
* *počet kreditov potrebných na riadne skončenie štúdia/ ukončenie časti štúdia za umelecké výkony okrem záverečnej práce v umeleckých študijných programoch.*
1. *Vysoká škola popíše pravidlá pre overovanie výstupov vzdelávania a hodnotenie študentov a možnosti opravných postupov voči tomuto hodnoteniu. – v prílohe študijný poriadok*
2. *Podmienky uznávania štúdia, alebo časti štúdia. – v prílohe študijný poriadok*
3. *Vysoká škola uvedie témy záverečných prác študijného programu (alebo odkaz na zoznam).*

*Nakoľko ide o nový študijný program, predkladáme témy záverečných bakalárskych prác za posledné dva roky v príbuznom študijnom programe Andragogika:*

***AR 2020/2021:***

* Prevencia nevhodného správania dospelých
* Záujmové vzdelávanie starších zamestnancov
* Špecifiká komunikácie vzdelávateľov dospelých v procese edukácie
* Profesijné kompetencie vzdelávateľa dospelých 21. storočia

***AR 2019/2020***

* Profesijné kompetencie edukátorov seniorov
* Nadnárodný koncept Montessori pre seniorov v rezidenciálnych podmienkach
* Didaktická relevancia zážitkového vzdelávania dospelých
1. *Vysoká škola popíše alebo sa odkáže na:*
* *pravidlá pri zadávaní, spracovaní, oponovaní, obhajobe a hodnotení záverečných prác v študijnom programe,*
* *možnosti a postupy účasti na mobilitách študentov,*
* *pravidlá dodržiavania akademickej etiky a vyvodzovania dôsledkov,*
* *postupy aplikovateľné pre študentov so špeciálnymi potrebami,*
* *postupy podávania podnetov a odvolaní zo strany študenta.*

Študijný poriadok: <https://www.ukf.sk/images/univerzita/Uradna_tabula/Studijny_poriadok_uplne-znenie_23_11_2020.pdf>

Smernica č. 13/2020 o záverečných, rigoróznych a habilitačných prácach: <https://www.ukf.sk/studium/organizacia-studia/zaverecne-prace> (v prílohe)

Informácie o štúdiu na UKF: <https://www.ukf.sk/studium/sluzby-studentom>

Informácie o zahraničných mobilitách: <https://www.ukf.sk/granty/erasmus>, <https://www.ukf.sk/granty/ine-mobilitne-programy>

Centrum podpory študentov so špecifickými potrebami: <http://www.centrumpodpory.pf.ukf.sk/>

Disciplinárny poriadok a rokovací poriadok PF pre študentov: <https://www.pf.ukf.sk/sk/uradna-tabula/legislativa-smernice-predpisy>

Disciplinárny poriadok UKF pre študentov: <https://www.ukf.sk/univerzita/vnutorne-predpisy/vnutorne-predpisy-univerzity/14-univerzita/2203-disciplinarny-poriadok-ukf-pre-studentov>

Rokovací poriadok disciplinárnej komisie UKF pre študentov: <https://www.ukf.sk/univerzita/vnutorne-predpisy/vnutorne-predpisy-univerzity/14-univerzita/2204-rokovaci-poriadok-disciplinarnej-komisie-ukf-pre-studentov>

1. **Informačné listy predmetov študijného programu**

*V štruktúre podľa vyhlášky č. 614/2002 Z. z. – v prílohe IL*

1. **Aktuálny harmonogram akademického roka a aktuálny rozvrh** (alebo hypertextový odkaz).

https://www.ukf.sk/studium/organizacia-studia/harmonogram-akademickeho-roka

Nakoľko ide o nový študijný program, rozvrh nie je k dispozícii.

1. **Personálne zabezpečenie študijného programu**
2. Osoba zodpovedná za uskutočňovanie, rozvoj a kvalitu študijného programu (s uvedením funkcie a kontaktu).

prof. PaedDr. Ctibor HATÁR, PhD., profesor, chatar@ukf.sk, +421 37 6408 239, https://www.portalvs.sk/regzam/detail/10669

1. Zoznam osôb zabezpečujúcich profilové predmety študijného programu s priradením k predmetu s prepojením na centrálny Register zamestnancov vysokých škôl, s kontaktom (môžu byť uvedení aj v študijnom pláne).

**prof. PaedDr. Ctibor HATÁR, PhD., profesor,** **chatar@ukf.sk****, +421 37 6408** **239, https://www.portalvs.sk/regzam/detail/10669**

*Sociálno-edukačná starostlivosť a kultúrno-osvetová edukácia dospelých – teória a prax*

*Teória a prax edukácie seniorov*

**doc. PaedDr. Marianna MÜLLER DE MORAIS, PhD., docent,** **mmdmorais@ukf.sk****, +421 37 6408 236, https://www.portalvs.sk/regzam/detail/10652**

*Diagnostika vo vzdelávaní dospelých*

*Teória a metodika výchovy dospelých*

**doc. PaedDr. Juraj KOMORA, PhD., docent,** **jkomora@ukf.sk****, +421 37** **6408 258, https://www.portalvs.sk/regzam/detail/10533**

*Teória a metodika vzdelávania dospelých*

**PhDr. Dominika TEMIAKOVÁ, PhD., docent,** **dtemiakova@ukf.sk****, +421 37 6408 238,** [**https://www.portalvs.sk/regzam/detail/24595**](https://www.portalvs.sk/regzam/detail/24595)

*Ďalšie profesijné vzdelávanie dospelých - teória a prax*

**doc. Ing. Ivana TUREKOVÁ, PhD., MBA, docent,** **iturekova@ukf.sk****, +421 37 6408 275, https://www.portalvs.sk/regzam/detail/13978**

*Manažérstvo pracovných rizík a vzdelávanie v bezpečnosti práce*

1. Odkaz na vedecko/umelecko-pedagogické charakteristiky osôb zabezpečujúcich profilové predmety študijného programu. – v prílohe VUPCH OZŠP a UZP1 – UZP4
2. Zoznam učiteľov študijného programu s priradením k predmetu a prepojením na centrálny register zamestnancov vysokých škôl, s uvedením kontaktov (môže byť súčasťou študijného plánu).

Bakalársky študijný program (priradenie učiteľov k predmetom je súčasťou študijného plánu, pričom bola rešpektovaná požiadavka odbornosti učiteľov pre výučbu uvádzaných predmetov):

prof. PaedDr. Ctibor HATÁR, PhD., chatar@ukf.sk, +421 37 6408 239, https://www.portalvs.sk/regzam/detail/10669

doc. PaedDr. Marianna MÜLLER DE MORAIS, PhD., mmdmorais@ukf.sk, +421 37 6408 236, https://www.portalvs.sk/regzam/detail/10652

doc. PaedDr. Juraj KOMORA, PhD., jkomora@ukf.sk, +421 37 6408 258, https://www.portalvs.sk/regzam/detail/10533

PhDr. Dominika TEMIAKOVÁ, PhD., dtemiakova@ukf.sk, +421 37 6408 238, <https://www.portalvs.sk/regzam/detail/24595>

doc. Ing. Ivana TUREKOVÁ, PhD., MBA, iturekova@ukf.sk, +421 37 6408 275, https://www.portalvs.sk/regzam/detail/13978

doc. PaedDr. Marcela VEREŠOVÁ, PhD., mveresova@ukf.sk, +421 37 6408 221, https://www.portalvs.sk/regzam/detail/10586

Ing. Jozef HARANGOZÓ, PhD., jharangozo@ukf.sk, +421 37 6408 334, https://www.portalvs.sk/regzam/detail/13886

Mgr. Lucia RAPSOVÁ, PhD., lrapsova@ukf.sk, +421 37 6408 278, https://www.portalvs.sk/regzam/detail/31237

doc. PhDr. Viktor GATIAL, PhD., vgatial@ukf.sk, +421 37 6408 289, https://www.portalvs.sk/regzam/detail/10617

doc. PhDr. Petra JEDLIČKOVÁ, PhD., pjedlickova@ukf.sk, +421 37 6408 236, https://www.portalvs.sk/regzam/detail/26750

doc. Mgr. Eva REID, PhD., ereid@ukf.sk, +421 37 6408 314, https://www.portalvs.sk/regzam/detail/17841

PaedDr. Katarína SZÍJJÁRTÓOVÁ, PhD., kszijjartoova@ukf.sk, +421 37 6408 267, https://www.portalvs.sk/regzam/detail/10540

Ing. Slavka SILBERG, MBA, slavka.silberg@ukf.sk, +421 37 6408 254, interná doktorandka

Mgr. Michal KORICINA, michal.koricina@ukf.sk, +421 37 6408 222, interný doktorand

1. Zoznam školiteľov záverečných prác s priradením k témam (s uvedením kontaktov).

Počet učiteľov, ktorí budú viesť záverečné práce v študijnom programe ***Vzdelávanie dospelých a bezpečnosť práce***, je primeraný vzhľadom na plánovaný počet prijatých študentov. Pri výbere vedúcich záverečných prác sa rešpektujú požiadavky vysokoškolského zákona i kvalifikačné požiadavky.

Návrh školiteľov záverečných prác:

**prof. PaedDr. Ctibor HATÁR, PhD.,** **chatar@ukf.sk****, +421 37 6408** **239, https://www.portalvs.sk/regzam/detail/10669**

* témy bakalárskych prác budú viazané na sociálno-edukačnú starostlivosť o dospelých, kultúrno-osvetovú edukáciu dospelých a edukáciu seniorov

**doc. PaedDr. Marianna MÜLLER DE MORAIS, PhD.,** **mmdmorais@ukf.sk****, +421 37 6408 236, https://www.portalvs.sk/regzam/detail/10652**

* témy bakalárskych prác budú viazané na diagnostiku a psychológiu vo vzdelávaní dospelých

**doc. PaedDr. Juraj KOMORA, PhD.,** **jkomora@ukf.sk****, +421 37** **6408 258, https://www.portalvs.sk/regzam/detail/10533**

* témy bakalárskych prác budú viazané na teóriu a metodiku vzdelávania dospelých a komparatívnu andragogiku

**PhDr. Dominika TEMIAKOVÁ, PhD.,** **dtemiakova@ukf.sk****, +421 37 6408 238,** [**https://www.portalvs.sk/regzam/detail/24595**](https://www.portalvs.sk/regzam/detail/24595)

* témy bakalárskych prác budú viazané na ďalšie profesijné vzdelávanie dospelých a profesijnú etiku vo vzdelávaní dospelých

**doc. Ing. Ivana TUREKOVÁ, PhD., MBA,** **iturekova@ukf.sk****, +421 37 6408 275, https://www.portalvs.sk/regzam/detail/13978**

* témy bakalárskych prác budú viazané na manažérstvo pracovných rizík a vzdelávanie v bezpečnosti práce

**PaedDr. Katarína SZÍJJÁRTÓOVÁ, PhD.,** **kszijjartoova@ukf.sk****, +421 37 6408 267, https://www.portalvs.sk/regzam/detail/10540**

* témy bakalárskych prác budú viazané na andragogickú diagnostiku, komunikáciu, prevenciu a riešenie sociálno-patologických javov vo vzťahu k dospelým

**Ing. Jozef HARANGOZÓ, PhD.,** **jharangozo@ukf.sk****, +421 37 6408 334, https://www.portalvs.sk/regzam/detail/13886**

* témy bakalárskych prác budú viazané na vzdelávanie v bezpečnosti práce a na kultúru pracovného prostredia zamestnancov

**Mgr. Lucia RAPSOVÁ, PhD.,** **lrapsova@ukf.sk****, +421 37 6408 278, https://www.portalvs.sk/regzam/detail/31237**

* témy bakalárskych prác budú viazané na edukáciu dospelých so zdravotným znevýhodnením a psychologické aspekty edukácie dospelých
1. Odkaz na vedecko/umelecko-pedagogické charakteristiky školiteľov záverečných prác. – v prílohe VUPCH OZŠP a UZP1 – UZP4 + ostatní učitelia
2. Zástupcovia študentov, ktorí zastupujú záujmy študentov študijného programu (meno a kontakt).

Bc. Justin Turzík (1. ročník, Mgr. program, Andragogika, justin.turzik@student.ukf.sk);

Bc. Angelika Fórroová (1. ročník, Mgr. program, Andragogika, angelika.forroova@student.ukf.sk);

Petra Špácayová (3. ročník, Bc. program, Andragogika, petra.spacayova@student.ukf.sk)

1. Študijný poradca študijného programu (s uvedením kontaktu a s informáciou o prístupe k poradenstvu a o rozvrhu konzultácií).

PhDr. Dominika Temiaková, PhD., dtemiakova@ukf.sk, +421 37 6408 238, konzultácie budú prebiehať priebežne, podľa potrieb študentov, emailom alebo osobne

1. Iný podporný personál študijného programu – priradený študijný referent, kariérny poradca, administratíva, ubytovací referát a podobne (s kontaktmi).

Študentov (ich študijné záležitosti) pripravovaného študijného programu bude mať v kompetencii Mgr. Mária Šerfözöová (denné štúdium, +421 37 6408 214, mserfozoova@ukf.sk) a Erika Elbornová (externé štúdium, +421 37 6408 217, eelbornova@ukf.sk).

Kompletnú poradenskú činnosť so zameraním na duchovné poradenstvo, poradenstvo v oblasti štipendií a študentských pôžičiek, kariérne poradenstvo, psychologické poradenstvo, poradenstvo a podporu pre študentov so špecifickými vzdelávacími potrebami, poradenstvo zamerané na zdravie, právne poradenstvo a sociálne poradenstvo, ako aj informácie o ponukách práce a brigád, dobrovoľníckych a sociálnych činnostiach a kultúrnych, spoločenských a športových podujatiach poskytuje záujemcom *Študentské centrum UKF* (manažér centra: Mgr. Miroslav Tvrdík, PhD., +421 37 6408 140, mtvrdik@ukf.sk, https://www.ukf.sk/sc).

Otázky ubytovania študentov v ubytovacích zariadeniach UKF (Študentský domov Nitra, Študentský domov Zobor a ďalšie ubytovacie zariadenia) má v kompetencii *Ubytovacie centrum* (Mgr. Simona Gutová, +421 37 6408 167, sgutova@ukf.sk).

IT podporu aj pre študentov univerzity zabezpečuje *Centrum informačných a komunikačných technológií UKF* (https://www.ukf.sk/fakulty-a-sucasti/centrum-informacnych-a-komunikacnych-technologii/28-univerzita/pracoviska/318-informacne-systemy-v-sprave-cikt).

Študenti majú možnosť plne využívať aj služby *Univerzitnej jedálne* (https://www.ukf.sk/fakulty-a-sucasti/univerzitna-jedalen), *Univerzitnej* *knižnice* (https://www.uk.ukf.sk/sk/) a rovnako *Univerzitného pastoračného centra* (http://www.upcnitra.sk/).

1. **Priestorové, materiálne a technické zabezpečenie študijného programu a podpora**
2. Zoznam a charakteristika učební študijného programu a ich technického vybavenia s priradením k výstupom vzdelávania a predmetu (laboratóriá, projektové a umelecké štúdiá, ateliéry, dielne, tlmočnícke kabíny, kliniky, kňazské semináre, vedecké a technologické parky, technologické inkubátory, školské podniky, strediská praxe, cvičné školy, učebno-výcvikové zariadenia, športové haly, plavárne, športoviská).

Vzdelávanie študentov bude zabezpečené v priestoroch budovy fakulty, kde sú k dispozícii 2 prednáškové miestnosti:

* prednášková miestnosť D1: 473 m2, 246 miest na sedenie, sústava šatníkov (zvukové vybavenie – 2 nezávislé zvukové sústavy, 2 dataprojektory, 2x elektrické plátno, počítač pre vyučujúceho, wifirouter, spätný projektor, elektrické zatemnenie miestnosti, 2x sústava tabúľ - zelená, 1x sústava tabúľ - keramická),
* prednášková miestnosť D3: 201,3 m2, 126 miest na sedenie, sústava šatníkov (zvukové vybavenie – 1 nezávislá zvuková sústava, 1 dataprojektor, 1x elektrické plátno, počítač pre vyučujúceho, audiovizuálne záznamové zariadenie, wifirouter, spätný projektor, elektrické zatemnenie miestnosti, 2x sústava tabúľ - zelená, 1x sústava tabúľ - keramická, notová keramická tabuľa).

Študijný program Vzdelávanie dospelých a bezpečnosť práce bude ďalej zabezpečovaný v priestoroch dvoch katedier, a to:

a) *Katedry pedagogiky PF UKF* – tu bude zabezpečovaný v 6 seminárnych učebniach s nasledovnou rozlohou a kapacitou:

* seminárna učebňa 306: 46,52 m2, 24 miest na sedenie;
* seminárna učebňa 307: 48,60 m2, 42 miest na sedenie;
* seminárna učebňa 308: 46,50 m2, 24 miest na sedenie;
* seminárna učebňa 319: 45,30 m2, 24 miest na sedenie;
* seminárna učebňa 321: 47,40 m2, 24 miest na sedenie;
* seminárna učebňa 322: 46,30 m2, 12 miest na sedenie.

K dispozícii je zároveň špeciálne upravená učebňa 409: 46,73 m2, v ktorej prebiehajú výcviky personálnych a sociálnych spôsobilostí a i. Súčasťou Katedry pedagogiky je Centrum podpory študentov so špecifickými potrebami (419), ktoré zabezpečuje vysokoškolským študentom so špecifickými potrebami prístup k vzdelávaniu.

b) *Katedry techniky a informačných technológií PF UKF* – tu sú študentom uvádzaného študijného programu k dispozícii nasledovné učebne:

* prednášková miestnosť DRD 112, 50 miest na sedenie,
* učebňa na metodickú prípravu DRD 107, 20 miest na sedenie,
* seminárna miestnosť DRD 104, 20 miest na sedenie,
* učebňa aplikácie výpočtovej techniky DRD 106, 18 miest na sedenie,
* odborná učebňa pre BOZP DRD 08, 28 miest na sedenie,
* počítačová učebňa DRB 418, 20 miest na sedenie,
* počítačová učebňa DRB 420, 20 miest na sedenie.

Nakoľko ide o akademicky orientovaný študijný program, ktorý svojím obsahom a skladbou predmetov nevyžaduje osobité technologické vybavenie, uvádzané učebne a prednáškové miestnosti plne vyhovujú štandardom pre priestorové, materiálne a technické zabezpečenie študijného programu **Vzdelávanie dospelých a bezpečnosť práce**. Výučba bude zabezpečovaná v moderných priestoroch, technicky i technologicky plne funkčne vybavených a zodpovedajúcich tiež hygienickým normám, gestorujúce pracoviská disponujú vlastnou knižnicou s najnovšími publikáciami a aktuálne vydávanými periodikami z oblasti edukačnej vedy a bezpečnosti práce, a celý komplex informačných systémov, ktoré sú zväčša v správe univerzity, taktiež plní považované štandardy. Nemoderné a nefunkčné informačné technológie sa priebežne vymieňajú, rovnako sa aktualizuje a dopĺňa knižničný fond, a zároveň sa modernizujú aj ostatné materiálne podmienky vysokoškolského vzdelávania v pripravovanom študijnom programe. Odborná prax študentov bude zabezpečovaná v terénnej praxi (vo vybranej inštitúcii zameranej na vzdelávanie dospelých, resp. celoživotné vzdelávanie - v kontexte kultúrno-osvetovej práce, sociálno-edukačnej starostlivosti, ďalšieho profesijného, občianskeho, záujmového vzdelávania a vzdelávania v BOZP). Vcelku možno konštatovať, že aktuálne i v perspektívnom kontexte pracoviská, gestorujúce študijný program **Vzdelávanie dospelých a bezpečnosť práce**, predmetné kritérium spĺňajú.

1. Charakteristika informačného zabezpečenia študijného programu (prístup k študijnej literatúre podľa informačných listov predmetov), prístup k informačným databázam a ďalším informačným zdrojom, informačným technológiám a podobne).

Informačná podpora štúdia je zabezpečovaná rôznymi kanálmi:

* V rámci zabezpečenia základnej informačnej podpory štúdia bol pre študentov v roku 2010 zriadený e-mailový systém vo vlastnej réžii univerzity, prostredníctvom ktorého každý študent pri nástupe na štúdium získava vlastné e-mailové konto určené na oficiálnu komunikáciu s inštitúciou. Informovanosť študentov je zabezpečená okrem e-mailovej komunikácie prostredníctvom webov pracovísk a distribúciou správ v systéme AIS, aj cez veľkoplošné obrazovky integrované do informačného systému univerzity.
* Akademický informačný systém (AIS) sa v súčasnosti používa ako na evidenciu študentov, tak i na evidenciu výsledkov ich štúdia. Okrem študijných výsledkov obsahuje i evidenciu záverečných prác, rozvrhu hodín a prihlasovanie sa študentov naň. Zároveň sú prostredníctvom AIS poskytované údaje do Centrálneho registra študentov a Centrálneho registra záverečných a kvalifikačných prác. Na úrovni riadenia slúži AIS ako zdroj pre vykazovanie výučby a na meranie vzdelávacieho výkonu pracovísk a ich zamestnancov. Informácie zhromaždené v AIS zároveň slúžia ako základný zdroj pre akreditáciu a tvorbu ponuky štúdia.
* Ubytovanie je riešené prostredníctvom samostatného modulu UIS (Univerzitný informačný systém) a zabezpečené prepojením s AIS a LDAP univerzity.
* Knižničný informačný systém zabezpečuje činnosti univerzitnej knižnice. Evidencia publikačnej činnosti je prevádzkovaná v rámci knižničného informačného systému, pričom umožňuje prístup k personálnej publikačnej činnosti každému zamestnancovi ako na úrovni vkladania, tak i na úrovni získavania publikačných a citačných výstupov. Získané údaje slúžia ako zdroj pre hodnotenie zamestnancov a pracovísk v oblasti publikačného výkonu a súčasne predstavujú zdroj pre Centrálny register publikačnej činnosti.
* DOC (systém pre správu dokumentov) slúži ako autorizovaná zóna pre zamestnancov a študentov univerzity a spolu s intranetovou časťou webového sídla poskytuje prístup k aktuálnym dokumentom (vnútorné predpisy univerzity a fakúlt, tlačivá, rozhodnutia rektora, dekanov (napr. v oblasti štipendií), softvéru (licencovanému i voľne dostupnému), pracovným materiálom riadiacich zložiek a pod.
* E-learningové systémy na podporu výučby – E-learningový portál UKF a videokonferenčný systém Jitsi Meet – slúžia ako plnohodnotná náhrada prezenčnej formy výučby. Slúžia študentom, vyučujúcim, vedeckým pracovníkom ale manažmentu jednotlivých pracovísk fakulty.
* Portál UKF – ktorý je tvorený niekoľkými modulmi, ktoré obsahujú údaje o základných charakteristikách zamestnanca zobrazujúce sa vo verejnom adresári zamestnancov, výkonové ukazovatele publikačnej, umeleckej, projektovej a ďalšej činnosti zamestnanca.

Všetky informačné systémy komunikujú s používateľom prostredníctvom zabezpečeného kanála. Za účelom zjednodušenia prístupu a minimalizácii možností odcudzenia prístupových údajov bola nasadená centrálna autentifikácia, ktorá prostredníctvom LDAP uchováva prístupové údaje zamestnancov i študentov a umožňuje ich overovanie na základe požiadavky zo všetkých informačných systémov.

Systém je prepojený na finančný a personálny systém (SOFIA) tak, aby bol zamestnancovi pri ukončení pracovného pomeru automaticky zablokovaný prístup do systémov i objektov univerzity a naopak, pri jeho prijatí prístup vytvorený.

Významným krokom prezentujúcim úroveň univerzity bolo zapojenie sa do projektu Eduroam, ktorého základnou myšlienkou je umožniť študentom a akademickým zamestnancom pripojiť sa do počítačovej siete v inej akademickej inštitúcii bez toho, aby sa museli registrovať alebo získavať prístupové údaje. Pripojenie k sieti vyžaduje od používateľa iba používateľské meno a heslo, ktoré používa v domovskej inštitúcií. Predpokladáme využívanie ako návštevníkmi univerzity, tak i našimi študentmi a zamestnancami. Prezentáciu univerzity navonok zabezpečuje jej webová stránka.

Univerzitná knižnica sa svojím poslaním zameriava najmä na poskytovanie knižničných služieb pedagogickým pracovníkom, vedeckým pracovníkom a študentom univerzity, ako aj širokej odbornej verejnosti. V roku 2020 knižnicu navštívilo 6 166 návštevníkov, ktorí si z knižničného fondu 324 851 knižných jednotiek požičali 42 351 výpožičiek. Knižnica na svojej webovej stránke informuje návštevníkov o nových knižných prírastkoch a o ponuke služieb a odborných činnostiach knižnice. Univerzitná knižnica má 5 biblioboxov rozmiestnených po budovách UKF v Nitre, prostredníctvom ktorých umožňuje svojim používateľom službu vrátenia kníh. V roku 2020 bolo týmto spôsobom vrátených 7 057 knižničných jednotiek. Pre návštevníkov knižnice je zabezpečený prístup na internet a Wifi pokrytie v celom priestore knižnice. V knižnom fonde pre študijný program *Andragogika* má knižnica zastúpených 504 titulov v počte 2 218 knižných jednotiek, z tohto počtu 21 titulov tvorí skriptová literatúra a 438 titulov je knižnej produkcie. Pre študijný program *BOZP* má knižnica zastúpených v knižničnom fonde 96 titulov v počte 208 knižných jednotiek, z tohto počtu 7 titulov tvorí skriptová literatúra a 74 titulov je knižnej produkcie. Vo fonde sa nachádza 5 titulov viazaných časopisov pre študijný program *Andragogika* a 1 titul viazaných časopisov pre študijný program *BOZP*. Čiastková knižnica na Katedre pedagogiky má 651 titulov kníh v počte 804 knižničných jednotiek a na Katedre techniky a informačných technológií 419 titulov publikácií v počte 545 knižničných jednotiek. Obidve čiastkové knižnice slúžia pre potreby pedagogických pracovníkov katedier a ich študentov. Pre pedagógov a študentov sú prístupné aj licencované databázy ISI Web of Knowledge a Scopus. Univerzitná knižnica má aj SelfCheck – samoobslužné zariadenie na požičiavanie a vrátenie kníh.

1. Charakteristika a rozsah dištančného vzdelávania uplatňovaná v študijnom programe s priradením k predmetom. Prístupy, manuály e-learningových portálov. Postupy pri prechode z prezenčného na dištančné vzdelávanie.

V pripravovanom študijnom programe sa nepočíta s dištančnou formou vzdelávania, pokiaľ nevzniknú nepredvídateľné okolnosti, ktoré budú vyžadovať prechod z prezenčnej na dištančnú formu. V ostatnej dobe univerzita bez väčších problémov plynule prestúpila z prezenčnej formy na dištančnú, na čo sa využívajú rôzne komunikačné cesty, ako napr. **videokonferenčný systém meet,** **e-learningový portál UKF** či iné platformy.

**E-learningový portál UKF** jeautomaticky prístupný všetkým študentom a pedagógom UKF, zabezpečuje podporu všetkých predmetov a zdieľanie študijných materiálov pre študentov, jednoduché odovzdávanie úloh a zadaní, prehľadnú komunikáciu vo fórach a prepracované možnosti on-line testovania vedomostí. E-learningový portál UKF je pripravený ako plnohodnotná náhrada prezenčnej formy štúdia. Poskytuje najnovšiu verziu LMS Moodle. Každý pedagóg môže vytvárať  vlastné kurzy, dopĺňať študijné materiály, zbierať zadania študentov, online testovať študentov a komunikovať s nimi. Študenti sa do systému dostanú s rovnakými prihlasovacími údajmi, ako do AIS. Pedagóg prostredníctvom fakultného administrátora si zakladá kurz k predmetu, ktorý vyučuje. E-learningový portál UKF poskytuje:

Študentom: prístup k študijným materiálom, sledovanie videí z prednášok, zapojenie sa do on-line spätnej väzby, upozornenie na blížiace sa termíny, sledovanie pokroku v štúdiu, komunikáciu prostredníctvom správ, posielanie e-mailov, odovzdávanie úloh cez PC, mobil aj tablet, diskusiu k projektom, prednáškam, testovanie získaných vedomostí.

Učiteľom:priestor pre zverejnenie študijných materiálov študentom, jednoduchý spôsob zdieľania zaujímavých odkazov vo forme liniek, videí, textov, sledovanie aktivity študentov, interaktívne použitie aktivít priamo na prednáške pomocou Moodle mobilných aplikácií, definovanie termínov odovzdania, známkovanie priamo v kurze (podľa: https://edu.ukf.sk/).

1. Partneri vysokej školy pri zabezpečovaní vzdelávacích činností študijného programu a charakteristika ich participácie.

Zásadným partnerom pripravovaného študijného programu budú predovšetkým subjekty, v ktorých budú môcť študenti potenciálne vykonávať svoju odbornú prax, ktorá je súčasťou študijného programu. Fakulta doteraz uzatvorila niekoľko zmlúv o spolupráci (napr. s Občianskym združením Monika, Úradom práce, sociálnych vecí a rodiny Prievidza, Aptet, n. o., BOZPO s.r.o., Projekty PO, s.r.o.), má však aj (dlhodobú) spoluprácu s ďalšími subjektmi, ktorá nie je založená na zmluvnom základe (napr. ProSchool s. r. o., AIVD v SR, SE Mochovce 3&4, ZSS BENEFIT, Regionálny úrad verejného zdravotníctva so sídlom v Nitre, Vzdelávací inštitút COOP v Mojmírovciach) a do budúcna, podľa potrieb študijného programu, bude iniciovať rozšírenie spolupráce s praxou.

1. Charakteristika možností sociálneho, športového, kultúrneho, duchovného a spoločenského vyžitia.

Ako sme už zmieňovali, nielen kompletnú poradenskú činnosť, ale aj informácie o ponukách dobrovoľníckych a sociálnych činností, či o kultúrnych, spoločenských a športových podujatiach poskytuje záujemcom z radov študentov *Študentské centrum UKF* (<https://www.ukf.sk/sc>). Ku kultúrnym, športovým a spoločenským podujatiam možno zaradiť Akademický ples nitrianskych univerzít, Nitrianske univerzitné dni, Akademická Nitra, Októberfest a Študentské dni nitrianskych univerzít (https://www.ukf.sk/sc/kulturne-sportove-a-spolocenske-podujatia-2/36-verejnost-a-media/celouniverzitne-podujatia/658-kulturne-sportove-a-spolocenske-podujatia). Na univerzite pôsobí tiež BKM JUNIOR UKF NITRA - basketbalový klub mládeže (https://www.bkmnitra.sk/). Na PF UKF sa pravidelne pri rôznych príležitostiach organizujú rôzne hudobné vystúpenia. Na napĺňanie spirituálnych potrieb študentov slúži *Univerzitné pastoračné centrum* (http://www.upcnitra.sk/).

1. Možnosti a podmienky účasti študentov študijného programu na mobilitách a stážach (s uvedením kontaktov), pokyny na prihlasovanie, pravidlá uznávania tohto vzdelávania.

# Mobility sa realizujú na základe [Erasmus+ bilaterálnych dohôd](https://www.ukf.sk/granty/erasmus/erasmus-bilaterarne-dohody) podpísaných s partnerskými vysokoškolskými inštitúciami v zahraničí. Za vypracovanie návrhu Erasmus dohody, výber študentov a zamestnancov na mobilitu a uznanie výsledkov ich mobility zodpovedá [katedrový a fakultný koordinátor](https://www.ukf.sk/images/medzinarodne_vztahy/ZOZNAM_ERASMUS_KOORDIN%C3%81TOROV_NA_UKF_nove.pdf) príslušnej fakulty UKF. Pre účasť na mobilite si stačí vybrať prijímajúcu zahraničnú inštitúciu, založiť prihlášku cez [aplikáciu StudyAbroad](https://studyabroad.sk/) (týka sa len mobilít KA103), všetky požadované dokumenty odoslať online cez aplikáciu StudyAbroad, vytlačiť ich, odovzdať katedrovému koordinátorovi a zúčastniť sa výberového konania na katedre. Termín na prihlasovanie na Erasmus+ mobility je zvyčajne na jar (hlavný termín) pre mobility plánované na nasledujúci akademický rok, no počas roka sa zvyčajne vyhlasujú výzvy na dodatočné prihlasovanie. V prípade záujmu sa môžu študenti UKF zapojiť do mimoškolskej činnosti v rámci dobrovoľníckej študentskej organizácie [ESN UKF v Nitre](https://www.ukf.sk/granty/erasmus/esn-ukf-v-nitre) a pomáhať prichádzajúcim zahraničným študentom pri vybavovaní náležitostí k ich pobytu na UKF (dostupné na: <https://www.ukf.sk/granty/erasmus>). Študenti sa môžu zúčastniť mobility v zahraničí aj cez SAIA (https://www.ukf.sk/granty/ine-mobilitne-programy/saia-n-o), DAAD (<https://www.ukf.sk/granty/ine-mobilitne-programy/daad>), IVF (https://www.ukf.sk/granty/ine-mobilitne-programy/ivf) a Erasmus Mundus (https://www.ukf.sk/granty/ine-mobilitne-programy/stipendia-erasmus-mundus).

1. **Požadované schopnosti a predpoklady uchádzača o štúdium študijného programu**
2. Požadované schopnosti a predpoklady potrebné na prijatie na štúdium.

Požadované schopnosti a predpoklady uchádzača o štúdium bakalárskeho študijného programu ***Vzdelávanie dospelých a bezpečnosť práce*** sa budú preverovať v rámci prijímacej skúšky, ktorá bude pozostávať z dvoch častí, a to:

1. **Písomný test z nasledovných tém (Náuka o spoločnosti):**
* Človek a veda, vedy očloveku.
* Rozdiely medzi ľuďmi. Osobnosť a činitele jej formovania a utvárania. Dedičnosť a prostredie. Výchova a vzdelávanie človeka.
* Socializácia človeka, sociálne skupiny a sociálne normy.
* Vzdelávací systém v SR.
* Záujmová činnosť dospelých. Organizácie a inštitúcie rozvíjajúce voľnočasové aktivity dospelých a seniorov na Slovensku.
* Civilizácia, kultúra, hodnoty a náboženstvo. Ľudské práva a slobody.
* Významné medzníky a predstavitelia dejín slovenského národa. Vznik SR a Ústava SR. EÚ.
* Významné osobnosti kultúrneho a spoločenského života na Slovensku (vedci, umelci, športovci a pod.).
* Najvýznamnejšie vedecké a kultúrne inštitúcie na Slovensku.
* Etika a morálka.
* Estetika. Človek a umenie.
* Moderné médiá a vzdelávanie dospelých.

**Odporúčaná literatúra:**

HOTÁR, V., PAŠKA, P., PERHÁCS, J. a kol. 2000. *Výchova a vzdelávanie dospelých. Andragogika. Terminologický a výkladový slovník.* Bratislava : SPN.

Kolektív autorov. 2008. *Dejiny filozofie.* Bratislava : SPN.

Kolektív autorov.  2009. *Náuka o spoločnosti*.  Príprava na maturity a prijímacie skúšky na vysoké školy. Bratislava : SPN.

KOŠČ, M. 2009. *Základy psychológie.* Bratislava : SPN.

KRSKOVÁ, A., KRÁTKA, D. 2006. *Základy práva.* Bratislava : SPN.

MISTRÍK, E. 2006. *Základy estetiky a etikety.* Bratislava : SPN.

SOPÓCI, J., BÚZIK, B. 2009. *Základy sociológie.* Bratislava : SPN.

TÓTH, R. 2007. *Základy politológie (Človek v politike).* Bratislava : SPN.

**2. Požiadavky na ústny pohovor**

Pohovor bude zameraný na zisťovanie všeobecného prehľadu uchádzača o dianí na Slovensku i vo svete, a to v súčasnosti i v minulosti. Okrem toho bude orientovaný na zistenie úrovne komunikačných spôsobilostí, predchádzajúcich skúseností so vzdelávaním, resp. s organizovaním kultúrnych aktivít pre dospelých a motivácie uchádzača pre štúdium zvoleného študijného programu.

Informácie o obsahu prijímacej skúšky budú uchádzačom sprostredkované rôznymi komunikačnými kanálmi. Dekan fakulty môže v odôvodnených prípadoch rozhodnúť o zrušení písomnej a ústnej podoby prijímacej skúšky a prijať uchádzačov na základe prospechu zo strednej školy, príp. iných relevantných aktivít, ktorými uchádzač preukáže osobnú angažovanosť na napĺňaní obsahu študijného programu v praktickej rovine.

1. Postupy prijímania na štúdium.

Postupy prijímania na štúdium sú každoročne prerokúvané v zainteresovaných orgánoch fakulty a v náležitom časovom horizonte zverejnené na určených miestach.

1. Výsledky prijímacieho konania za posledné obdobie.

Nakoľko ide o nový študijný program, tento údaj nie je k dispozícii.

1. **Spätná väzba na kvalitu poskytovaného vzdelávania**
2. Postupy monitorovania a hodnotenia názorov študentov na kvalitu študijného programu.

PF UKF každoročne monitoruje hodnotenie vzdelávania a učiteľov študentmi (https://www.pf.ukf.sk/index.php/sk/organizacia-studia/pedagogicka-odborna-prax/44-oznamy/98-hodnotenie-vzdelavania-a-ucitelov-studentmi).

Súčasťou hodnotenia kvality poskytovaného vzdelávania sú študenti, ktorí sú zapájaní do procesu tvorby, schvaľovania a monitorovania študijných programov. Osoba zodpovedná za študijný program, vyučujúci, študijní poradcovia aktívne komunikujú so študentmi jednotlivých študijných programov, prehodnocujú ich postoje k študijným programom, študijným predmetom. Následne sa reflexia študentov stáva východiskom inovácií obsahu i štruktúry študijných programov prostredníctvom inovácií odporúčaných zdrojov, podmienok absolvovania kurzu.

Do procesu tvorby a schvaľovania študijného programu sú študenti zapájaní prostredníctvom identifikácie záujmov študentov v oblasti, na ktorú sa má novovytváraný študijný program orientovať. Novovytvorené študijné programy, resp. revízia existujúcich v podobe dopĺňania povinne voliteľných a výberových predmetov sú prerokovávané a schvaľované v Akademickom senáte PF a Vedeckej rady PF za účasti študentov.

Študenti UKF majú možnosť raz ročne prostredníctvom anonymných dotazníkov hodnotiť študijný program a proces vzdelávania. Toto právo študenta je zakomponované i v Študijnom poriadku UKF a usmerňované *Smernicou č. 8/2018 Zásady hodnotenia vzdelávania a učiteľov študentmi univerzity.* Spätnú väzbu poskytujú študenti prostredníctvom anonymného elektronického dotazníka sprístupneného cez Akademický informačný systému. Hodnotenie sa uskutočňuje nepretržite od roku 2014. Študenti majú možnosť v zimnom i letnom semestri vyjadriť svoje postoje k nasledovným ukazovateľom kvality vzdelávacieho procesu: študijný program, študijný predmet, uskutočňovanie vzdelávania, hodnotenie študentov vyučujúcimi, odborná a didaktická kompetencia vyučujúcich, študijné zdroje na podporu vzdelávania študentov, materiálno-technické zabezpečenie výučby. Každá oblasť je v dotazníku sýtená viacerými položkami, ktoré poskytujú o hodnotenej oblasti komplexnejší obraz. Organizáciu procesu hodnotenia zabezpečujú jednotlivé fakulty v spolupráci so študentmi, ktorí sa podieľajú na vyhodnocovaní výsledkov. Na Pedagogickej fakulte UKF je aktivizácia pre uskutočnenie hodnotenia študentmi v AIS zabezpečená prostredníctvom študentských mailov z pozície člena študentskej časti akademického senátu.

1. Výsledky spätnej väzby študentov a súvisiace opatrenia na zvyšovania kvality študijného programu.

S výsledkami hodnotenia kvality vzdelávania sú oboznamované jednotlivé štruktúry manažmentu pracovísk fakulty. Na základe hodnotenia jednotlivých oblastí a identifikovaných nedostatkov sú navrhované a prijímané opatrenia na úrovni jednotlivých katedier, následne na úrovni fakulty. Prijaté opatrenia ako i celkové výsledky hodnotenia vzdelávania prekováva Akademický senát Pedagogickej fakulty UKF, sú súčasťou Výročnej správy fakulty prezentovanej na zasadnutí akademickej obce, vedeckej rady a zverejnené na jej webovom sídle.

Zásadné pripomienky a identifikované nedostatky predstavujú zdroj prijímania opatrení na zvyšovanie kvality vzdelávania na PF. Okrem inovácií obsahu študijných programov, odporúčanej literatúry, zlepšovania materiálneho a informačného zabezpečenia bolo jedným z  prijatých opatrení napríklad v roku 2018 vymenovanie fakultného rozvrhára, ktorý koordinuje tvorbu rozvrhov jednotlivých študijných skupín, v roku 2020 zapojenie sa do projektu z *ESF Skvalitňovanie praktickej prípravy budúcich pedagogických zamestnancov na UKF v Nitre* zameraného na podporu zvýšenia počtu hodín pedagogickej praxe študentov a iné ďalšie.

1. Výsledky spätnej väzby absolventov a súvisiace opatrenia na zvyšovania kvality študijného programu.

Univerzita získava informácie o úspešnosti uplatnenia jej absolventov využívaním viacerých foriem. Prostredníctvom alumni klubu, organizáciou ďalšieho vzdelávania a rigorózneho konania pre absolventov, organizáciou kurzov, školení, napr. aj v rámci projektov s podporou ESF. Mnohí bývalí absolventi študijných programov spolupracujú s fakultou napr. v pozícii cvičných učiteľov. Absolventi sú prizývaní na rôzne odborné podujatia a konferencie organizované fakultou či univerzitou. V roku 2020 zrealizovala Pedagogická fakulta UKF online dotazníkový prieskum absolventov fakulty zameraný na zisťovanie spokojnosti s realizovaním štátnych skúšok, ktoré vzhľadom k pandémii prebiehali dištančne.

Monitoring zamestnanosti absolventov realizuje fakulta prostredníctvom adresnej komunikácie so zástupcami praxe, komunikáciou prostredníctvom sociálnych sietí a pod. Názory absolventov o ich profesionálnej dráhe sú zverejňované na web sídle fakulty i univerzity, v médiách a prezentačných materiáloch fakulty a univerzity.

Nakoľko ide o nový študijný program, tento údaj nie je k dispozícii.

1. **Odkazy na ďalšie relevantné vnútorné predpisy a informácie týkajúce sa štúdia alebo študenta študijného programu** (napr. sprievodca štúdiom, ubytovacie poriadky, smernica o poplatkoch, usmernenia pre študentské pôžičky a podobne).

Sprievodca štúdiom: <https://www.pf.ukf.sk/sk/organizacia-studia/sprievodca-studiom>

# Študijný poriadok: <https://www.ukf.sk/14-univerzita/2195-studijny-poriadok-ukf>

# Organizácia štúdia: https://www.ukf.sk/studium/organizacia-studia

# Ubytovací poriadok (21/2020 Smernica o zásadách ubytovania v študentských domovoch UKF a v zmluvných zariadeniach UKF): <https://www.ukf.sk/univerzita/vnutorne-predpisy/vnutorne-predpisy-univerzity/14-univerzita/3129-21-2020-smernica-o-zasadach-ubytovania-v-studentskych-domovoch-ukf-a-v-zmluvnych-zariadeniach-ukf>

Smernica o poplatkoch (22/2020 Smernica o poplatkoch za ubytovacie služby a služby spojené s ubytovaním v Študentských domovoch UKF, 54/2020 Vnútorný predpis o školnom a poplatkoch na akademický rok 2021/2022): <https://www.ukf.sk/univerzita/vnutorne-predpisy/vnutorne-predpisy-univerzity/14-univerzita/2665-22-2020-smernica-o-poplatkoch-za-ubytovacie-sluzby-a-sluzby-spojene-s-ubytovanim-v-studentskych-domovoch-ukf> , <https://www.ukf.sk/studium/vysokoskolske-studium/skolne-a-poplatky>

Štipendijný poriadok UKF: <https://www.ukf.sk/stipendia/socialne-stipendia/14-univerzita/2202-stipendijny-poriadok-ukf>

Vládne štipendiá: <https://www.ukf.sk/stipendia/vladne-stipendia>

Pôžičky z Fondu na podporu vzdelávania: <https://www.ukf.sk/stipendia/pozicky-z-fondu-na-podporu-vzdelavania>

2/2013 Systém riadenia kvality na PF UKF v NITRE: <https://www.pf.ukf.sk/index.php/sk/organizacia-studia/pedagogicka-odborna-prax/44-oznamy/98-hodnotenie-vzdelavania-a-ucitelov-studentmi>

# ERASMUS+ bilaterálne dohody: <https://www.ukf.sk/granty/erasmus/erasmus-bilaterarne-dohody>

# Poradenstvo a služby na podporu aktivít študentov: <https://www.ukf.sk/sc>

# Centrum podpory študentov so špecifickými potrebami: http://www.centrumpodpory.pf.ukf.sk/

1. Vysoká škola spracuje opis študijného programu ako prílohu k žiadosti o udelenie akreditácie študijného programu.

Pri podaní žiadosti podľa § 30 ods. 1 zákona č. 269/2018 Z. z. vysoká škola v opise uvedie len údaje dostupné v čase podania žiadosti.

Vysoká škola po udelení akreditácie (alebo internom schválení študijného programu orgánom schvaľovania študijných programov vysokej školy s právami vytvárať programy v odbore a s stupni) trvale sprístupní opis zainteresovaným stranám študijného programu.

Vysoká škola slobodne zvolí formu spracovania, vizualizácie a zverejnenia opisu, vhodnú pre študentov, učiteľov aj spracovateľov.

Vysoká škola sa v jednotlivých častiach opisu môže odkázať na iný interný dokument, ktorý dostatočne popisuje príslušnú oblasť a je verejne prístupný.

Vysoká škola sa v jednotlivých častiach opisu môže odkázať na miesto v informačnom systéme, ktoré obsahuje príslušnú aktuálnu informáciu.

Vysoká škola zabezpečí aktuálnosť opisu (ak má zmena opisu charakter úpravy študijného programu a zmenu vykonáva podľa § 30 ods. 9 zákona č. 269/2018 Z. z. zmenu uskutoční a zverejní až po schválení agentúrou). [↑](#footnote-ref-1)
2. Ak zmena nie je úpravou študijného programu podľa § 30 zákona č. 269/2018 Z. z. [↑](#footnote-ref-2)
3. Uvádza sa len vtedy, ak bola udelená akreditácia študijného programu podľa § 30 zákona č. 269/2018 Z. z. [↑](#footnote-ref-3)
4. Podľa Medzinárodnej štandardnej klasifikácie vzdelávania. Odbory vzdelávania a praxe 2013. [↑](#footnote-ref-4)
5. Podľa § 60 zákona č. 131/2002 Z. z. o vysokých školách. [↑](#footnote-ref-5)
6. Rozumejú sa jazyky, v ktorých sú dosahované všetky výstupy vzdelávania, uskutočňované všetky súvisiace predmety študijného programu aj štátna skúška. Vysoká škola samostatne uvedie informácie o možnosti štúdia parciálnych častí/predmetov v iných jazykoch v časti 4 opisu. [↑](#footnote-ref-6)
7. Ciele vzdelávania sú v študijnom programe dosahované prostredníctvom merateľných vzdelávacích výstupov v jednotlivých častiach (moduloch, predmetoch) študijného programu. Zodpovedajú príslušnej úrovni Kvalifikačného rámca v Európskom priestore vysokoškolského vzdelávania. [↑](#footnote-ref-7)
8. Ak ide o regulované povolania v súlade s požiadavkami pre získanie odbornej spôsobilosti podľa osobitného predpisu. [↑](#footnote-ref-8)
9. Vybrané charakteristiky obsahu študijného programu môžu byť uvedené priamo v Informačných listoch predmetov alebo doplnené informáciami Informačných listov predmetov. [↑](#footnote-ref-9)
10. V súlade s vyhláškou č. 614/2002 Z. z. o kreditovom systéme štúdia a zákonom č. 131/2002 Z. z. o vysokých školách a o zmene a doplnení niektorých zákonov. [↑](#footnote-ref-10)
11. Učitelia zabezpečujúci predmet počas posudzovania umožnia prístup pracovnej skupiny k študijným materiálom predmetu a obsahu jednotlivých vzdelávacích činností. [↑](#footnote-ref-11)
12. Odporúčame uvádzať záťaž súvisiacu s kontaktnou aj nekontaktnou výučbou v súlade s ECTS Users' Guide 2015. [↑](#footnote-ref-12)
13. Napr. pri zabezpečovaní odbornej praxe, alebo inej vzdelávacej činnosti uskutočňovanej mimo univerzity. [↑](#footnote-ref-13)